Document ID: 31982R0897

KOMISSION ASETUS (ETY) N:o 897/82,
annettu 20 päivänä huhtikuuta 1982,
asetuksen (ETY) N:o 1842/81 muuttamisesta kolmannen kerran tiettyjen alkoholipitoisina juomina vietävien viljojen mukautettujen tukien myöntämisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 3808/81(), ja erityisesti sen 16 artiklan 6 kohdan ja 24 artiklan,
ottaa huomioon tiettyjen alkoholipitoisina juomina vietävien viljojen mukautettujen tukien myöntämistä koskevista yleisistä säännöistä ja tukien määrän vahvistamisperusteista sekä asetuksen (ETY) N:o 3035/80 muuttamisesta tiettyjen perustamissopimuksen liitteeseen II kuulumattomien tavaroiden osalta 28 päivänä huhtikuuta 1981 annetun neuvoston asetuksen (ETY) N:o 1188/81() ja erityisesti sen 12 artiklan,
sekä katsoo, että
komission asetuksessa (ETY) N:o 1842/81(), sellaisena kuin se on viimeksi muutettuna asetuksella (ETY) N:o 3487/81(), vahvistetaan tiettyjen alkoholipitoisina juomina vietävien viljojen mukautettujen tukien myöntämistä koskevat yksityiskohtaiset säännöt,
asetuksen (ETY) N:o 1842/81 1 artiklan 2 kohdassa säädetään, että maksuilmoitukseen on sisällyttävä muiden tietojen lisäksi tuotteiden nettopaino; lisäksi saman asetuksen 4 artiklan 3 kohdassa säädetään, että käytettävien viljojen tai maltaiden on oltava virheettömiä, kunnollisia ja myyntilaatua; selkeyden vuoksi mainitussa asetuksessa käytettyä kosteuden käsitettä olisi tarkennettava,
viljojen tavanomainen kosteuspitoisuus on enintään 16 prosenttia; viskin valmistuksessa käytetään myös viljoja, joiden kosteuspitoisuus on suurempi kuin 16 prosenttia; tämän vuoksi on sovellettava vähennystä tämän huomioon ottamiseksi; vähennys olisi vahvistettava suuremmaksi, kun käytettävien viljojen kosteuspitoisuus on suurempi kuin 18 prosenttia siten, että otetaan huomioon, että tällöin viljoja ei ole kuivattu,
neuvoston asetuksessa (ETY) N:o 2731/75(), sellaisena kuin se on muutettuna asetuksella (ETY) N:o 1156/77(), vahvistetaan myös viljojen osalta vertailumenetelmä kosteuspitoisuuden määrittämiseksi; olisi viitattava tähän menetelmään ja samalla sallittava myös muiden tavanomaisten menetelmien käyttö, jos ne antavat riittävät takeet, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1842/81 1 artikla seuraavasti:
1. lisätään 2 kohtaan c alakohta seuraavasti:
"c) kosteuspitoisuus",
2. lisätään 3 kohta seuraavasti:
"3. Tätä asetusta sovellettaessa on käytettävien viljojen nettopainon oltava näiden tuotteiden nettopaino, jolloin kosteuspitoisuus saa olla enintään 16 prosenttia. Jos käytettävien viljojen kosteuspitoisuus on suurempi kuin 16 prosenttia ja enintään 17 prosenttia, maksussa huomioon otettava paino on nettopaino, josta on vähennetty 1 prosentti. Jos käytettävien viljojen kosteuspitoisuus on suurempi kuin 17 prosenttia ja enintään 18 prosenttia, vähennys on 2 prosenttia. Jos käytettävien viljojen kosteuspitoisuus on suurempi kuin 18 prosenttia, vähennys on 2 prosenttia jokaisesta kosteusprosentista, joka ylittää 16 prosenttia.
Yhteisön vertailumenetelmä asetuksessa (ETY) N:o 1188/81 tarkoitettujen alkoholipitoisten juomien valmistukseen tarkoitettujen viljojen kosteuspitoisuuden määrittämiseksi on asetuksen (ETY) N:o 2731/75 liitteessä II oleva menetelmä.
Muita tavanomaisia menetelmiä voidaan kuitenkin käyttää, jos niillä voidaan saada tuloksia, jotka poikkeavat enintään 5 desimaalia vertailumenetelmän tuloksista.
Jäsenvaltioiden on toimitettava komissiolle tiedoksi muut kuin yhteisön menetelmät."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä huhtikuuta 1982.

Labels: 3
17
16